<classify> Chanzo cha picha, Getty ImagesOrodha ya wachezaji wa Kiafrika waliopata na kuleta mafanikio makubwa kwenye Ligi Kuu ya England ni ndefu na ya kuvutia.Tukirejea kwa mshambuliaji wa Zimbabwe na Coventry City Peter Ndlovu mwaka wa 1992, wachezaji kama Didier Drogba, Michael Essien, Riyad Mahrez, Mohamed Salah na Yaya Toure wote wameacha alama zao.Msimu wa Ligi Kuu ya 2023-24 hautakuwa tofauti, iwe ni majina yaliyozoeleka, sura mpya au wachezaji wanaorejea kwa ajili ya kupata mafanikio zaidi.Kabla ya ligi ama kampeni mpya, BBC Sport Africa imechagua wachezaji sita ambao wanaweza kuwa na mchango mkubwa kwa vilabu vyao vipya.Andre Onana Cameroon na Manchester United Mechi za kimataifa: 34 Ada: 47.2m Urefu wa mkataba: Miaka mitanoAlicheza fainali ya ligi ya Mabingwa Ulaya msimu uliopita. Alikamilisha uhamisho wake uliokuwa ukitarajiwa kutoka Inter Milan mwezi Julai na tayari amepata sifa kutoka kwa meneja Erik ten Hag kufuatia mechi yake ya kwanza ya kujiandaa na msimu mpya mjini Houston.Mchezaji huyo mwenye umri wa miaka 27 atachukua nafasi ya David De Gea mlinda mlango mzoefu na wa muda mrefu kama kipa chaguo la kwanza la Manchester United na tayari anafahamiana na Ten Hag, ambaye alikuwa nae Ajax.Kujiunga na Manchester United ni heshima kubwa, alisema. Huu ni mwanzo wa safari mpya kwangu, na wachezaji wenzangu wapya na matamanio mapya ya kupigania.Manchester United ina historia ndefu ya makipa wa ajabu na sasa nitatoa kila kitu kutengeneza urithi wangu katika miaka ijayo.Mtaalamu wa kandanda barani Afrika Oluwashina Okeleji aliiambia BBC Sport Africa kwamba Onana amekuwa na safari ndefu kutoka kituo cha michezo cha watoto cha Barcelona hadi Manchester kupitia Uholanzi na Italia.Onana ni zaidi ya kipa wa kisasa anayecheza mpira, anasema Okeleji. Amezoea mafanikio tangu ajiunge na Ajax mnamo 2016 na kuleta mawazo ya ushindi Old Trafford.Ameonyesha dalili za sifa zake za uongozi kwa kumkumbusha Harry Maguire kwamba uzembe haukubaliki wakati United ilipofungwa na Dortmund katika mechi ya kujiandaa na msimu mpya.Ulimwengu unajua yote kuhusu Onana katika soka la Ulaya lakini Ligi Kuu hutoa jukwaa la kuimarisha hadhi yake kama kipa bora zaidi barani.Kwa nchi yake, Onana alishiriki katika mechi ya kufuzu kwa fainali ya Kombe la Mataifa ya Afrika Afcon ya Cameroon mwaka jana dhidi ya Burkina Faso, na hata kusababisha bao la kujifunga.Aliitwa katika kikosi cha Indomitable Lions kwa ajili ya Kombe la Dunia la 2022 nchini Qatar, akicheza mechi ya ufunguzi dhidi ya Switzerland lakini akarudishwa nyumbani baada ya kuchukuliwa hatua za kinidhamu kufuatia kutofautiana na kocha mkuu Rigobert Song.Onana alistaafu kuuichezea Cameroon Disemba 2022 lakini amedokeza kuwepo kwa uwezekano wa kurejea.Nicolas Jackson Senegal Chelsea Mechi za kimataifa: 3 Ada: Haijawekwa wazi, inaripotiwa kuwa 32m Urefu wa mkataba: Miaka minaneChanzo cha picha, Getty ImagesMzaliwa wa Gambia, Jackson nusura ajiunge na Bournemouth kwa ada ya 20.3m mwezi Januari lakini mpango huo kutoka Villarreal haukukamilika kutokana na wasiwasi wa jeraha la misuli ya paja.Aliendelea kusalia na kuchangia moja kwa moja kwa mabao 12 mnamo Aprili na Mei kiwango bora kilichochea uhamisho wake kutoka Hispania na kuhamia London mnamo mwezi Juni.Mchezaji huyo mwenye umri wa miaka 22, aliyepewa jina la utani Neymar wa Senegal, amemvutia bosi wa Blues Mauricio Pochettino katika mechi za majaribio za kabla ya msimu mpya - lakini ameonywa kwamba anahitaji kuboresha hali yake ya kimwili na kukabiliana na ugumu wa ligi kuu ya England.Uwezo wake wa kukimbia na mpira miguuni mwake ulimwezesha kumaliza msimu wake wa kwanza kamili akiwa mchezaji wa kiwango cha juu kwa kufunga mabao 10 katika mechi 11 za mwisho za ligi.Ni mwenye nguvu na anayebadilika, Simba huyu wa Teranga mwenye kasi anatarajiwa kufanya vyema chini ya meneja kama Pochettino kwa sababu analeta ladha tofauti kwenye safu ya ushambuliaji ya Chelseaanasema Okeleji,Jackson aliitwa katika kikosi cha Senegal kwa ajili ya Kombe la Dunia la 2022, akicheza kwa mara ya kwanza katika mechi yao ya ufunguzi dhidi ya Uholanzi.Ola Aina Nigeria na Nottingham Forest Mechi za kimataifa: 23 Ada: Bure Urefu wa mkataba: Mwaka mmojaChanzo cha picha, Getty ImagesAina, mzaliwa wa London alitumia miaka minane kuwa kwenye akademi ya Chelsea kuanzia mwaka 2007, akicheza kwa mara ya kwanza katika Ligi Kuu England mwaka 2016, lakini kukosa nafasi katika kikosi cha kwanza kulimfanya atolewe kwa mkopo Hull City na kisha Torino, na kuwa mchezaji wa kawaida wa klabu hiyo ya Italia, baada ya kujiunga nao moja kwa moja mwaka 2019.Sasa akiwa na umri wa miaka 26, alirejea Ligi Kuu wakati wa kipindi cha mkopo akiwa na Fulham mnamo 2020-21 na akajiunga na Forest mnamo Julai baada ya kuachiwa huru na Torino.Inafurahisha kurejea kucheza Ligi kuu ya England. Ni ligi bora zaidi duniani na siku zote ninataka kujipa changamoto, alisema Aina, ambaye hutumika sana kama beki wa pembeni au winga.Aina aliwasili Italia akiwa kijana mwenye shauku ya kutaka kujiimarisha katika ligi ya Serie A lakini akaondoka kama beki mkomavu na mwenye uzoefu wa kimataifa, anasema Okeleji.Ni hali tofauti kwake kwenye Ligi Kuu wakati huu, akitarajia kuandika historia yenye mafanikio akiwa na Forest.Aina aliiwakilisha England katika timu za vijana kabla ya kuamua kuichezea Nigeria mwaka wa 2017.Benie Traore Ivory Coast na Sheffield United Mechi za kimataifa: 0 Ada: Haijawekwa wazi Urefu wa mkataba: Miaka minneChanzo cha picha, Getty ImagesMfungaji bora katika ligi kuu ya Sweden msimu uliopita, Traore mwenye umri wa miaka 20 alisaini mkataba mpya na Hacken mwezi Septemba mwaka jana lakini akahamia Blade mwezi Julai.Yeye ni mtu anayeweza kupendwa, mwenye haya na mwenye jicho la goli, anasema Okeleji. Wale walio karibu na Muivory Coast huyu walishangaa kuona amehamia Ligi Kuu England mapema kuliko ilivyotarajiwa.Ni zao la klabu maarufu ya Ivory Coast ASEC Mimosas na ilimchukua chini ya miaka mitatu kujitangaza nchini Sweden.Alikuwa nyumbani katika mazingira tulivu. United na mashabiki wao lazima wawe na subira ili kumruhusu kuendana na hali ya mchezo wa Uingereza.Kupanda kwake kumekuwa kwa kasi sana, Traore bado hajacheza mechi yake ya kwanza ya kimataifa na ana mechi moja tu aliyoichezea timu ya taifa ya Vijana wa Ivory Coast chini ya 23.Marvellous Nakamba Zimbabwe Luton Town Mechi za kimataifa: 23 Ada: Haijawekwa wazi Urefu wa mkataba: Miaka mitatuChanzo cha picha, Getty ImagesNakamba, 29, si mgeni kwenye Ligi Kuu ya England, baada ya kusajiliwa na Aston Villa kutoka Club Brugge mnamo 2019, na kucheza mechi 58 za ligi kuu akiwa na Villains.Lakini baada ya kuonyesha kiwango kizuri alipata jeraha la goti mnamo Desemba 2021 ambalo lilitatiza maendeleo yake.Kiungo huyo wa zamani wa Vitesse Arnhem na Nancy alitolewa kwa mkopo kwenda Luton mwanzoni mwa 2023, na hivyo kupata nafasi ya kupanda daraja kwa kushinda mechi ya mchujo ya Ubingwa, ambapo alifunga katika ushindi wa mikwaju ya penalti dhidi ya Coventry City kwenye fainali kwenye Uwanja wa Wembley.Nimefurahi sana kurejea nyumbani Luton kuendelea na safari, alisema Nakamba baada ya kujiunga na Hatters kwa uhamisho wa kudumu mwezi Julai.Nilikaribishwa kama sehemu ya familia na hiyo ilinisukuma kutoa kila kitu kwa ajili ya klabu hii.Okeleji anasema kulikuwa na hofu ya awali kwamba Nakamba atasahaulika baada ya kucheza madaraja ya chini. Kurejea kwa Nakamba kwenye Ligi Kuu kumepongezwa sana Zimbabwe, aliongeza.Anaabudiwa na kupendwa nyumbani, kwa kiasi kikubwa kutokana na kipaji chake na kazi yake ya hisani. Nakamba anajua watu wengi watakuwa kwenye televisheni zao nchini mwake ili kuona shujaa wao akicheza pamoja na majina mengine ya kimataifa.Nakamba alicheza kwa mara ya kwanza kwa Zimbabwe mwaka wa 2015.Issa Kabore Burkina Faso Luton Town Mechi za kimataifa: 29 Ada: Mkopo kutoka Manchester City Urefu wa mkataba: Mwaka mmojaChanzo cha picha, Getty ImagesKabore, 22, alikuwa na matumaini makubwa ya kucheza mechi yake ya kwanza ya ligi kuu England aliposajiliwa na Manchester City kutoka KV Mechelen mnamo 2020, lakini mchezaji huyo mwenye kipaji alirudishwa kwa mkopo katika klabu hiyo ya Ubelgiji na pia aliwahi kucheza Ufaransa na Troyes na Marseille kabla ya kujiunga na Luton kwa mkataba wa muda mrefu mwezi Julai.Luton humpa beki nafasi kubwa ya kufurahisha klabu yake kuu, anasema Okeleji. Kabore ana jukwaa la kupata uzoefu wa soka la Uingereza na kuvutia macho ya Pep Guardiola.Kabore, ambaye anacheza nafasi ya beki wa kati na beki wa pembeni, aliichezea Burkina Faso kwa mara ya kwanza akiwa kijana mwaka 2019 na alichaguliwa kuwa Mchezaji Bora Chipukizi katika Kombe la Mataifa ya Afrika 2021, akiwa na mchango mkubwa na muhimu katika mbio za Mastallions za kutinga nusu fainali.  <topic>: MICHEZO 